
	Հոդված 20.
	Զինապարտության կատարման ապահովումը



1. Պետական և տեղական ինքնակառավարման մարմինների, անկախ կազմակերպական-իրավական ձևից՝ գործատու կազմակերպությունների և ուսումնական հաստատությունների պաշտոնատար անձինք պարտավոր են`
1) սահմանված կարգով վարել զինապարտների գրանցամատյանը, զինվորական հաշվառման ենթակա անձանց ցուցակները ներկայացնել նրանց հաշվառման վայրի զինվորական կոմիսարիատներ, ինչպես նաև տրամադրել համայնքի բնակության վայրի հաշվառումից հանվելու կամ աշխատանքի (ուսումնական հաստատություն) ընդունվելու, տեղափոխվելու, ազատվելու (հեռացվելու) վերաբերյալ տվյալները.
2) համապատասխան զինվորական կոմիսարիատի պահանջով զինապարտներին ծանուցել զինվորական կոմիսարիատ կանչվելու մասին.
3) զինապարտներին ազատել աշխատանքից կամ արձակել ուսումից` պարտադիր զինվորական ծառայության կամ զինվորական կոմիսարիատի ծանուցագրում նշված անհրաժեշտ ժամանակով:
2. Հայաստանի Հանրապետության ներքին գործերի նախարարության մարմինները պարտավոր են`
1) զինապարտներին անձնագիր, նույնականացման քարտ տալու կամ փոխանակելու (բացառությամբ օտարերկրյա պետություններում բնակվող պահեստազորում հաշվառված կամ սույն օրենքի 21-րդ հոդվածի 7-րդ մասի 1-ին կամ 3-րդ կետի համաձայն՝ զինվորական հաշվառումից հանված անձանց), ըստ բնակության վայրի հաշվառելու կամ հաշվառումից հանելու գործողությունները կատարել նրանց զինվորական փաստաթղթերում համապատասխան զինվորական կոմիսարիատի կողմից զինվորական հաշվառման վերաբերյալ նշումների առկայության դեպքում` Հայաստանի Հանրապետության կառավարության սահմանած կարգով.
2) զինվորական կոմիսարիատներին աջակցել զինապարտներին զինվորական հաշվառման վերցնելու, պարտադիր զինվորական ծառայության զորակոչելու, վարժական հավաքների կամ հրամանատարաշտաբային, շտաբային վարժանքների, զորավարժությունների ներգրավելու գործընթացում:
3. Բժշկասոցիալական փորձաքննական հանձնաժողովները կամ անձի ֆունկցիոնալությունը գնահատող հանձնաժողովները յոթ աշխատանքային օրվա ընթացքում պարտավոր են համապատասխան զինվորական կոմիսարիատ հայտնել նախորդ ամսում հաշմանդամություն ունեցող անձ ճանաչված զինապարտների մասին:
4. Քաղաքացիական կացության ակտերի գրանցման մարմինները պարտավոր են յոթ աշխատանքային օրվա ընթացքում համապատասխան զինվորական կոմիսարիատ հայտնել քաղաքացիական կացության ակտերում զինապարտ քաղաքացու ազգանվան, անվան, հայրանվան, ծննդյան տարեթվի փոփոխության, ինչպես նաև մահվան գրանցման մասին:
5. Նախաքննության մարմինները պարտավոր են յոթ աշխատանքային օրվա ընթացքում համապատասխան զինվորական կոմիսարիատ հայտնել այն զինապարտների (բացառությամբ պահեստազորում հաշվառված կամ սույն օրենքի 22-րդ հոդվածի 7-րդ մասի 1-ին կամ 3-րդ կետի համաձայն՝ զինվորական հաշվառումից հանված անձանց) մասին, որոնց նկատմամբ հարուցվել է քրեական հետապնդում:
6. Քրեակատարողական հիմնարկները պարտավոր են յոթ աշխատանքային օրվա ընթացքում համապատասխան զինվորական կոմիսարիատ հայտնել ազատությունից զրկելու հետ կապված պատժի դատապարտված և (կամ) ուղղիչ հիմնարկում պատժի կրումից ազատված զինապարտների (բացառությամբ պահեստազորում հաշվառված կամ սույն օրենքի 21-րդ հոդվածի 7-րդ մասի 1-ին կամ 3-րդ կետի համաձայն՝ զինվորական հաշվառումից հանված անձանց) մասին:
7. Հայաստանի Հանրապետության դիվանագիտական և հյուպատոսական մարմինները պարտավոր են`
1) Հայաստանի Հանրապետության զինվորական կոմիսարիատից ստացված իրազեկման հիման վրա իրենց հյուպատոսական տարածաշրջանում հյուպատոսական հաշվառման կանգնած պարտադիր զինվորական ծառայության զորակոչի ենթակա անձին Հայաստանի Հանրապետության կառավարության սահմանած կարգով ծանուցել դիվանագիտական ներկայացուցչություն կամ հյուպատոսական հիմնարկ ներկայանալու համար և ներկայացած անձանց ստորագրությամբ ծանուցագիր հանձնել պարտադիր զինվորական ծառայության զորակոչվելու մասին.
2) իրենց հյուպատոսական տարածաշրջանում հյուպատոսական հաշվառման կանգնած զինապարտի վերաբերյալ տվյալները երկշաբաթյա ժամկետում Հայաստանի Հանրապետության կառավարության սահմանած կարգով տրամադրել Հայաստանի Հանրապետության զինվորական կոմիսարիատին.
3) իրենց իրավասությունների շրջանակներում աջակցել պարտադիր զինվորական ծառայության զորակոչի ենթակա անձանց վերադարձին Հայաստանի Հանրապետություն:
(20-րդ հոդվածը փոփ. 09.06.22 ՀՕ-231-Ն, 16.11.23 ՀՕ-360-Ն, լրաց., փոփ. 07.02.24 ՀՕ-79-Ն)
[bookmark: _Hlk226040736]Հոդված 20. Զինապարտության կատարման ապահովումը
1. Պետական և տեղական ինքնակառավարման մարմինները, անկախ կազմակերպական-իրավական ձևից գործատունները և ուսումնական հաստատությունները պարտավոր են`
1) համապատասխան զինվորական կոմիսարիատի գրավոր պահանջով իրենց համակարգերում աշխատող կամ սովորող զինապարտ քաղաքացիներին ծանուցել զինվորական կոմիսարիատ կանչվելու մասին.
2) զինապարտ քաղաքացիներին ազատել աշխատանքից կամ ծառայողական պարտականությունների կատարումից կամ ուսումնառությունից՝ համապատասխանաբար պարտադիր զինվորական ծառայության զորակոչվելու կամ զինվորական կոմիսարիատի ծանուցագրում նշված անհրաժեշտ ժամկետով։ 
2. Ներքին գործերի ոլորտի պետական լիազոր մարմնի համակարգի մարմինները պարտավոր են`
1) համապատասխան զինվորական կոմիսարիատին տրամադրել տեղեկատվություն՝
ա. հաջորդ տարում 16 տարին լրացող արական սեռի Հայաստանի Հանրապետության քաղաքացիների կամ Հայաստանի Հանրապետության քաղաքացիություն ձեռք բերած  կամ Հայաստանի Հանրապետության քաղաքացիությունը դադարեցրած կամ Հայաստանի Հանրապետության քաղաքացիության կարգավիճակը չորոշված, ինչպես նաև  հիմնական հասցեն փոխած զինապարտ քաղաքացիների վերաբերյալ՝ զինապարտ քաղաքացիների զինվորական հաշվառման վարման և պարտադիր զինվորական ծառայության զորակոչի ենթակա լինելու հանգամանքը հստակեցնելու նպատակով.
բ. զինապարտ քաղաքացու նկատմամբ հետախուզում հայտարարված լինելու կամ դատվածություն ունենալու վերաբերյալ՝ զինվորական ծառայության ներգրավման կարգավիճակը հստակեցնելու և զինապարտի պատշաճ ծանուցումների գործընթացը կազմակերպելու  նպատակով.
	գ. զինապարտ քաղաքացու վարորդական վկայականի վերաբերյալ՝ զինվորական ծառայության շրջանակներում ծառայության վայրը տեղորոշելու նպատակով:
	3. Աշխատանքի և բարեկեցության ոլորտի պետական լիազոր մարմնի համակարգի մարմինները պարտավոր են զինվորական կոմիսարիատներին տրամադրել զինապարտ քաղաքացու, նրա ծնողի, զավակի, քրոջ կամ եղբոր (առկայության դեպքում) հաշմանդամության առկայության, հաշմանդամության խմբի կամ ֆունկցիոնալության սահմանափակման աստիճանի կամ օրենքով սահմանված կենսաթոշակառու հանդիսանալու վերաբերյալ տեղեկատվություն՝ օրենքով նախատեսված պարտադիր զինվորական ծառայության զորակոչից տարկետման, զինվորական ծառայության վայրի նշանակման կամ զինվորական ծառայությունից արձակման հիմքերի ստուգման նպատակով:
4. Արդարադատության ոլորտի պետական լիազոր մարմնի համակարգի մարմինները պարտավոր են՝ 
1) զինվորական կոմիսարիատներին տրամադրել զինապարտ քաղաքացու, նրա ընտանիքի անդամների վերաբերյալ քաղաքացիական կացության ակտերի գրանցամատյաններում առկա, ինչպես նաև զինապարտ քաղաքացու կարճաժամկետ ազատազրկման կամ ազատազրկման ձևով պատիժ կրելու կամ պատժից ազատվելու  վերաբերյալ տեղեկատվությունը` զինվորական ծառայության ներգրավելու կարգավիճակը հստակեցնելու, զինվորական ծառայության վայրի նշանակման կամ զինվորական ծառայությունից արձակման հիմքերի ստուգման և զինապարտի պատշաճ ծանուցման գործընթացը կազմակերպելու նպատակով.
2) զինվորական կոմիսարիատներին տրամադրել զինապարտ քաղաքացու աշխատավայր հանդիսացող կազմակերպության, ինչպես նաև ռազմատրանսպորտային պարտականություն ունեցող կազմակերպությունների վերաբերյալ տեղեկատվություն՝ զինապարտ քաղաքացիների և կազմակերպությունների պատշաճ ծանուցումների ու ամրագրման գործընթացը կազմակերպելու նպատակով։
5. Հայաստանի Հանրապետության նախաքննություն իրականացնող  մարմինները պարտավոր են զինվորական կոմիսարիատներին տրամադրել զինապարտ քաղաքացու նկատմամբ հանրային քրեական հետապնդում հարուցված լինելու, ինչպես նաև մինչդատական վարույթի ընթացքում հանրային քրեական հետապնդման դադարեցման վերաբերյալ տեղեկատվությունը՝ զինվորական ծառայության ներգրավելու կարգավիճակը հստակեցնելու և զինապարտի պատշաճ ծանուցումների գործընթացը կազմակերպելու նպատակով:
6. Արտաքին գործերի և միջազգային առևտրի ոլորտի պետական լիազոր մարմնի համակարգի մարմինները պարտավոր են՝ 
1) զինվորական կոմիսարիատի գրավոր պահանջի դեպքում ծանուցել հյուպատոսական հաշվառման կանգնած զինապարտ քաղաքացուն.
2) զինվորական կոմիսարիատին տրամադրել զինապարտ քաղաքացուն տրամադրված ծանուցումների արդյունքների վերաբերյալ տեղեկատվություն.
3) իրենց իրավասությունների շրջանակներում աջակցել պարտադիր զինվորական ծառայության զորակոչի ենթակա անձանց վերադարձին Հայաստանի Հանրապետություն:
7. Ազգային անվտանգության ոլորտի պետական լիազոր մարմինը պարտավոր է զինվորական կոմիսարիատիներին տրամադրել զինապարտ քաղաքացու սահմանահատումների վերաբերյալ տեղեկատվությունը՝ պարտադիր զինվորական ծառայության զորակոչի, զորահավաքային զորակոչի կամ պահեստազորային պատրաստության միջոցառումների ապահովման շրջանակներում զինապարտի պատշաճ ծանուցումների գործընթացը կազմակերպելու նպատակով։
8. Կրթության, գիտության, մշակույթի և սպորտի ոլորտի պետական լիազոր մարմնի համակարգի մարմինները պարտավոր են զինվորական կոմիսարիատներին տրամադրել քաղաքացիների ուսումնառության և կրթության վերաբերյալ տեղեկատվությունը՝  կարողությունների հստակեցման, արտոնությունների տրամադրման և զինվորական հաշվառումը կազմակերպելու նպատակով։
9. Պետական եկամուտների ոլորտի պետական լիազոր մարմինը պարտավոր է զինվորական կոմիսարիատներին տրամադրել զինապարտ քաղաքացու գործատուի վերաբերյալ տեղեկատվություն, ինչպես նաև զինապարտ քաղաքացու կողմից տվյալ գործատուի մոտ աշխատանքի ընդունվելու, պաշտոնի փոփոխության, զբաղեցրած պաշտոնի  և աշխատանքից ազատվելու վերաբերյալ տեղեկատվությունը՝  պարտադիր զինվորական ծառայության զորակոչի, զորահավաքային զորակոչի կամ պահեստազորային պատրաստության միջոցառումների ապահովման շրջանակներում զինապարտի պատշաճ ծանուցումների և ամրագրման գործընթացը կազմակերպելու նպատակով։
10. Սույն հոդվածով նախատեսված տեղեկատվության կազմը, տրամադրման ձևը, պարբերականությունը, ժամկետները և կարգը սահմանում է Հայաստանի Հանրապետության կառավարությունը՝ ապահովելով, որ տրամադրվող տեղեկատվությունը սահմանափակվի դրա մշակման նպատակի իրականացման համար անհրաժեշտ նվազագույն տվյալների շրջանակով։

	Քաղաքացիների զինվորական հաշվառումը


 
1. Զինվորական հաշվառումը Հայաստանի Հանրապետության քաղաքացիների զինապարտության ապահովման նպատակով հաշվառման ու հանրապետության զորակոչային, վարժահավաքային և զորահավաքային ռեսուրսների վերլուծության պետական համակարգ է:
2. Զինվորական հաշվառում իրականացնում են`
1) զինապարտի մշտական բնակության վայրի զինվորական կոմիսարիատը.
2) Հայաստանի Հանրապետության Հանրապետական զինվորական կոմիսարիատը` Հայաստանի Հանրապետությունում ըստ բնակության վայրի հաշվառում չունեցող և հյուպատոսական հաշվառման վերցված զինապարտներինը:
3. Զինվորական հաշվառման ենթակա են տվյալ տարվա ընթացքում 16 տարին լրացող արական սեռի քաղաքացիները:
4. Զինվորական հաշվառման են վերցվում նաև 18 տարին լրացած և զինվորական մասնագիտություն ստացած կամ պայմանագրային զինվորական ծառայություն կամ կամավոր հիմունքներով պարտադիր զինվորական ծառայություն անցնելու համար դիմած իգական սեռի քաղաքացիները: Սահմանված ժամկետում զինվորական հաշվառում չանցած քաղաքացիների զինվորական հաշվառումն իրականացվում է սույն օրենքով և այլ օրենքներով սահմանված կարգով: Զինվորական հաշվառման կարգը սահմանում է Հայաստանի Հանրապետության կառավարությունը:
5. Զինապարտների զինվորական հաշվառման լրիվությունն ապահովելու նպատակով պետական և տեղական ինքնակառավարման մարմինները, անկախ կազմակերպական-իրավական ձևից՝ գործատու կազմակերպություններն ու ուսումնական հաստատությունները վարում են աշխատող կամ սովորող, իսկ տեղական ինքնակառավարման մարմինները` նաև համայնքում բնակվող զինապարտների վերաբերյալ գրանցամատյան, որի վարման կարգը սահմանում է Հայաստանի Հանրապետության կառավարությունը:
6. Զինվորական հաշվառման նպատակով զինվորական կոմիսարիատում կազմվում է զինապարտի անձնական գործ, որում մուտքագրվում են զինապարտի ծննդյան և անձնագրային, անհրաժեշտ կենսաչափական, հաշվառման վայրի, ընտանեկան դրության, կրթության, աշխատանքային գործունեության, առողջական վիճակի, դատվածության վերաբերյալ տվյալները, ինչպես նաև ներառվում են այդ տվյալների վերաբերյալ համապատասխան բնօրինակ փաստաթղթերը կամ դրանց պատճենները: Տվյալների միասնականությունը և համակարգված կիրառումն ապահովելու նպատակով Հայաստանի Հանրապետության պաշտպանության նախարարությունը վարում է զինվորական հաշվառման էլեկտրոնային կառավարման համակարգ՝ Հայաստանի Հանրապետության կառավարության սահմանած կարգով:
[bookmark: _Hlk226040942]6. Զինվորական հաշվառման նպատակով զինապարտ քաղաքացու վերաբերյալ կազմվում և վարվում է անձնական գործ՝ զինվորական հաշվառման էլեկտրոնային կառավարման համակարգում։ Անձնական գործում ներառման ենթակա՝ էլեկտրոնային եղանակով ոչ առկա փաստաթղթերը և տեղեկությունները պահպանվում են թղթային եղանակով, որոնց էլեկտրոնային պատճենները ևս ներառվում են զինվորական հաշվառման էլեկտրոնային կառավարման համակարգում։ Տվյալների միասնականությունը և համակարգված կիրառումն ապահովելու նպատակով Հայաստանի Հանրապետության պաշտպանության նախարարությունը վարում է զինվորական հաշվառման էլեկտրոնային կառավարման համակարգ:
7. Զինվորական հաշվառումից հանվում են`
1) օրենքով սահմանված կարգով Հայաստանի Հանրապետության քաղաքացիությունը դադարեցրած անձինք.
1.1) կամավոր հիմունքներով պարտադիր զինվորական ծառայություն անցնելու համար դիմած և մինչև շարքային կազմի պարտադիր զինվորական ծառայության զորակոչվելու օրը պարտադիր զինվորական ծառայության զորակոչվելուց գրավոր հրաժարված կամ «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքով սահմանված կարգով առողջական վիճակի փորձաքննության արդյունքներով պարտադիր զինվորական ծառայության համար ոչ պիտանի կամ ժամանակավորապես ոչ պիտանի կամ բուժման կարիք ունեցող ճանաչված կամ «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22-րդ և 24-րդ հոդվածներով սահմանված տարկետման պայմաններ ունեցող իգական սեռի քաղաքացիները.
2) օրենքով սահմանված պահեստազորում գտնվելու սահմանային տարիքի հասած քաղաքացիները.
3) մահացած կամ օրենքով սահմանված կարգով մահացած ճանաչված քաղաքացիները:
[bookmark: _Hlk226041028]8. Անձին զինվորական հաշվառման վերցնելու հանգամանքը հաստատող փաստաթուղթը զինվորական հաշվառման գրքույկն է, որի ինչպես նաև զինվորական կոմիսարիատի կողմից ըստ անհրաժեշտության տրված զինվորական հաշվառման վերաբերյալ տեղեկանքը, որոնց ձևը և լրացման կարգը սահմանվում են Հայաստանի Հանրապետության կառավարության կողմից հաստատվող զինվորական հաշվառման կարգում:
(21-րդ հոդվածը լրաց. 26.06.23 ՀՕ-240-Ն)
(26.06.23 ՀՕ-240-Ն օրենքն ունի եզրափակիչ մաս և անցումային դրույթ)
 
	Հոդված 22.
	Զինվորական հաշվառման գործընթացում քաղաքացիների պարտականությունները


 
1. Քաղաքացիները պարտավոր են սույն օրենքի 21-րդ հոդվածի 3-րդ մասով նախատեսված տարիքը լրանալուց հետո զինվորական հաշվառման համար ներկայանալ իրենց հաշվառման վայրի զինվորական կոմիսարիատ:
2. Զինվորական ծառայությունից օրենքով սահմանված կարգով արձակված քաղաքացիները պարտավոր են յոթ աշխատանքային օրվա ընթացքում ներկայանալ իրենց հաշվառման վայրի զինվորական կոմիսարիատ` զինվորական հաշվառման կանգնելու համար:
3. Հաշվառման վայրը փոխելու դեպքում զինապարտները զինվորական հաշվառման կանգնելու համար պարտավոր են ներկայանալ համապատասխան զինվորական կոմիսարիատ հաշվառման նոր վայր ժամանելուց հետո` յոթ աշխատանքային օրվա ընթացքում:
4. Զինվորական ծառայության ընթացքում ազատությունից զրկելու հետ կապված պատժի դատապարտված և պատիժ կրած անձինք պարտավոր են պատժի կրումից ազատվելու պահից յոթ աշխատանքային օրվա ընթացքում ներկայանալ հաշվառման վայրի զինվորական կոմիսարիատ զինվորական հաշվառման կանգնելու համար:
5. Սույն հոդվածով սահմանված զինվորական հաշվառման պարտականությունների խախտումը քաղաքացիների համար հանգեցնում է օրենքով սահմանված պատասխանատվության:

	[bookmark: 188847_18]Հոդված 27.
	[bookmark: 161823_18]Ռազմատրանսպորտային պարտականությունը


 
1. Ռազմատրանսպորտային պարտականությունը խաղաղ և ռազմական դրության ժամանակ տարածվում է պետական ու տարածքային կառավարման, տեղական ինքնակառավարման մարմինների, Հայաստանի Հանրապետությունում գրանցված կազմակերպությունների, ռազմական դրության ժամանակ` նաև անհատ ձեռնարկատերերի և քաղաքացիների վրա (այսուհետ` ռազմատրանսպորտային պարտականություն ունեցող մարմիններ) և իրականացվում է ռազմատրանսպորտային պարտականություն ունեցող մարմիններին ամրացված կամ սեփականության կամ օգտագործման իրավունքով պատկանող տրանսպորտային միջոցների (բացառությամբ անձնական օգտագործման թեթև մարդատար ավտոմոբիլների) վերաբերյալ տեղեկությունների հավաքման և այդ տրանսպորտային միջոցների ներգրավման միջոցով: Սույն մասի համաձայն՝ տրանսպորտային միջոց են համարվում մարդկանց կամ բեռ կամ վրան տեղադրված սարքավորում փոխադրելու համար օգտագործվող մեխանիկական տրանսպորտային միջոցները (այդ թվում` քարշակները, կցորդները, տրակտորներն ու ինքնագնաց մեխանիզմները, մոտոցիկլետները, հատուկ նշանակություն ունեցող ամբարձիչ, խողովակաշարային, ճանապարհաշինարարական տրանսպորտը և մեխանիզմները), որոնց ցանկը սահմանում է Հայաստանի Հանրապետության կառավարությունը:
2. Ռազմատրանսպորտային պարտականությունը չի տարածվում Հայաստանի Հանրապետությունում օտարերկրյա պետությունների դիվանագիտական ներկայացուցչությունների և հյուպատոսական հիմնարկների, միջազգային կազմակերպությունների և նրանց ներկայացուցչությունների, օտարերկրյա քաղաքացիների, քաղաքացիություն չունեցող անձանց վրա:
3. Ռազմատրանսպորտային պարտականություն ունեցող մարմինների տրանսպորտային միջոցների վերաբերյալ տեղեկությունների հավաքումը և այդ տրանսպորտային միջոցների ներգրավումն իրականացնում են տարածքային զինվորական կոմիսարիատները:
4. Ռազմատրանսպորտային պարտականություն ունեցող մարմինների տրանսպորտային միջոցների վերաբերյալ տեղեկությունների հավաքման շրջանակներում՝
[bookmark: _Hlk226041140]1) տրանսպորտային միջոցների պետական հաշվառում իրականացնող իրավասու պետական լիազոր մարմինը տրանսպորտային միջոցների հաշվառման (այդ թվում` վերահաշվառման, հաշվառումից հանելու կամ հաշվառման տվյալների փոփոխությամբ տրանսպորտային միջոցների վերասարքավորման թույլտվության) տվյալները ամիսը մեկ փոխանցում է վերաբերյալ տեղեկատվությունը տրամադրում է համապատասխան տարածքային զինվորական կոմիսարիատներ.
2) տրանսպորտային միջոցների տեխնիկական զննություն իրականացնող կազմակերպությունները զննություն անցած տրանսպորտային միջոցների և դրանց տեխնիկական վիճակի վերաբերյալ տվյալները յուրաքանչյուր կիսամյակի ավարտից հետո` մեկամսյա ժամկետում, փոխանցում են տեղեկատվությունը տրամադրում են համապատասխան տարածքային զինվորական կոմիսարիատներ: .
[bookmark: _Hlk226041363]3) ազգային անվտանգության ոլորտի պետական լիազոր մարմինը ռազմատրանսպորտային պարտականության շրջանակներում հաշվառված տրանսպորտային միջոցների սահմանահատումների վերաբերյալ տեղեկատվությունը տրամադրում է զինվորական կոմիսարիատներին՝ տրանսպորտային միջոցների ներգրավման համար ռազմատրանսպորտային պարտականություն ունեցող կազմակերպություններին պատշաճ ծանուցումների գործընթացը կազմակերպելու նպատակով.
4) տարածքային կառավարման և ենթակառուցվածքների ոլորտի պետական լիազոր մարմինը զինվորական կոմիսարիատներին տրամադրում է ռազմատրանսպորտային պարտականության շրջանակներում հաշվառված տրանսպորտային միջոցների գազաբալոնային համակարգերի առկայության և տեխնիկական զննություն անցնելու վերաբերյալ տեղեկատվությունը՝ տրանսպորտային միջոցների ներգրավման համար ռազմատրանսպորտային պարտականություն ունեցող կազմակերպություններին պատշաճ ծանուցումների գործընթացը կազմակերպելու նպատակով։
[bookmark: _Hlk226041405][bookmark: _Hlk226041449]5. Ռազմատրանսպորտային պարտականություն ունեցող մարմինների տրանսպորտային միջոցների հաշվառման և տեխնիկական զննության տեսակների, ինչպես նաև դրանց, հաշվառման, տեխնիակական զննության և գազաբալոնային համակարգերի առկայության վերաբերյալ տվյալների տեղեկատվության կազմը, տրամադրման ձևը, պարբերականությունը, ժամկետները և տրամադրման կարգը սահմանում է Հայաստանի Հանրապետության կառավարությունը:

